Frá Hafnarfjalli í haust með opna hópnum Gengið á góða spá . Það er þessi tími árs sem við gleðjum sérstaklega fjölskyldu og vini með samveru og góðum gjöfum . Eins og allir vita sem stunda útivist þá eru fátt sem gleður meira en dagur í náttúru Íslands nema þá margir dagar . Það er því bæði falleg og góð gjöf að gefa fólki færi á að njóta útivistar í öruggum höndum FÍ en eins og sjá má á ferðaáætlun næsta árs er eitthvað í boði fyrir alla . Ekki bara allan aldur heldur líka fyrir vana og þau sem eru að stíga sín fyrstu skref í útivist . Við minnum því á gjafabréfin okkar sem nota má upp í félagsgjöld , dagsferðir , lengri ferðir , fjalla - og hreyfihópa og hvað annað sem í boði er hjá okkur . Það er vart til dýrmætari gjöf en sú sem bætir heilsuna , bæði þá líkamlegu og andlegu en ekki síður þá félagslegu . Að ógleymdum öllum minningum sem skapast og er vart hægt að meta til fjár . Það er hægt að velja á milli ólíkra upphæða á gjafabréfunum og ganga frá kaupunum hér á síðunni eða koma við hjá okkur í Mörkinni 6 .